ai4bharat/Pralekha huggingface dataset:
عملے، عوامی شکایات اور پنشن کی وزارت
ڈاکیے کے ذریعےگھر پر ڈیجیٹل لائف سرٹیفکیٹ پیش کرنے کی سروس کی شروعات
اپنے گھر پر رہ کر لائف سرٹیفکیٹ پیش کرنے کے سلسلے میں پنشن پانے والوں کے لیے زبردست راحت
نئی دہلی،12 نومبر ، محکمہ ڈاک اور الیکٹرانکس اور اطلاعاتی ٹیکنالوجی کی وزارت کے انڈیا پوسٹ پیمنٹس بینک، آئی پی پی بی کے ذریعے ڈاکیے کی معرفت ڈیجیٹل لائف سرٹیفکیٹ گھر پر جمع کرنے کے لیے پنشن اور پنشنروں کی فلاح وبہبود کے محکمے نے ایک اسکیم کی کامیاب شروعات کی ہے۔جیون پرمان پورٹل کے ذریعے لائف سرٹیفکیٹ آن لائن جمع کرنے کی سہولت وزیر اعظم نے نومبر 2014 میں شروع کی تھی جس کا مقصد پنشنروں کو لائف سرٹیفکیٹ جمع کرنے کے لیے ایک آسان اور شفاف سہولت فراہم کرنی تھی۔
پنشن اور پنشنروں کی فلاح وبہبود سے متعلق محکمہ عملے اور پنشن کی وزارت کے وزیر مملکت ڈاکٹر جتیندر سنگھ کی قابل ستائش رہنمائی میں ہر سال سسٹم کو معمر پنشن یافتہ لوگوں کے لیے مشکلات سے پاک اور زیادہ سے زیادہ آسان بنانے کی کوشش کر رہا ہے۔
اس سہولت کو پورے ملک میں فراہم کرنے کی خاطر پنشن اور پنشنروں کی فلاح وبہبود کے محکمے نے انڈیا پوسٹ پیمنٹس بینک  کی خدمات حاصل کیں اور اس کے ڈاکیوں اور گرامین ڈاک سیوکوں کے زبردست نیٹ ورک کو استعمال کیا تاکہ لائف سرٹیفکیٹ ڈیجیٹل طریقے سے جمع کرنے کے لیے پنشن یافتہ لوگوں کو ان کے گھروں پر سہولت فراہم کی جائے۔
آئی پی پی بی نے اپنے بینک سافٹ ویئر میں تبدیلی کرکے اسے الیکٹرانک اور اطلاعاتی ٹیکنالوجی کی وزارت نیز یو آئی ڈی اے آئی کے جیون پرمان سافٹ ویئر سے منسلک کردیا تاکہ ڈی ایل سی خدمات کو پنشن یافتہ افراد کے گھروں تک پہنچایا جاسکے۔ یہ سہولت دیگر سہولتوں کے علاوہ ہوگی مثلاً گھر پر بیٹھے بیٹھےبینک کھاتوں سے روپیہ نکالنا۔ ا ٓئی پی پی بی ڈاک خانوں میں 136000 سے زیادہ یونٹوں پر مشتمل اپنے قومی نیٹ ورک کا استعمال کر رہا ہے اور 189000 سے زیادہ ڈاکیوں اور گرامین ڈاک سیوکوں کی اسمارٹ فون اور بایو میٹرک آلات کے ذریعے خدمات حاصل کر رہا ہے۔ تاکہ گھروں پر بینکاری خدمات فراہم کی جاسکیں۔ اس کے نتیجے میں پورے ملک میں بڑی تعداد میں پنشن یافتہ افراد اپنی بینک شاخوں میں جائے بغیر اور بینک شاخوں کے باہر قطار میں کھڑے ہوئے بغیر ڈاکیوں / گرامین ڈاک سیوکوں کے ذریعے اپنے گھروں پر اس سہولت سے فائدہ اٹھاسکیں گے۔
آئی پی پی بی کے ذریعے ’’ڈی ایل سی جمع کرنے کے لیے گھر پر خدمت‘‘ کا فائدہ اٹھانے کی خاطر پنشن یافتہ افراد ippbonline.com پر تفصیلی معلومات حاصل کرسکتے ہیں۔ یہ چارجیبل سروس ہے اور مرکزی حکومت کے پورے ملک میں رہنے والے پنشن یافتگان کو فراہم ہوگی خواہ ان کے پنشن کھاتے مختلف بینکوں میں ہوں۔ آئی پی پی بی کے ذریعے اس خدمت کی فراہمی کی تفصیلات @ یوٹیوب  اور فیس بک ڈی/ او پنشن اینڈ پنشنرس ویلفیئر پر ملاحظہ کی جاسکتی ہیں۔ موجودہ وبائی بیماری کے پس منظر میں اپنے گھر پر رہتے ہوئے لائف سرٹیفکیٹ جمع کرنا پنشن یافتگان کے لیے ایک بڑی راحت کا سبب ہوگا۔
صحت اور خاندانی بہبود کی وزارت
نایاب بیماریوں کے مریضوں کے لیے کراؤڈ فنڈنگ اور رضاکارانہ عطیات کے لیے ڈیجیٹل پورٹل کی صورتحال پر اپ ڈیٹ
پروگرام کے تحت نایاب امراض میں مبتلا 120 مریضوں کی مالی مدد کی گئی
کارپوریٹ سماجی ذمہ داری اسکیم کے تحت اداروں سے مالی امداد حاصل کرنے کے لیے 11 سینٹر آف ایکسی لینس کی نشاندہی کی گئی
محکمہ صحت اور خاندانی بہبود نے نایاب امراض کے لیے قومی پالیسی  2021 کے مینڈیٹ کے مطابق کراؤڈ فنڈنگ اور رضاکارانہ عطیات کے لیے ایک ڈیجیٹل پورٹل شروع کیا ہے۔ https://rarediseases.nhp.gov.in/ کے ذریعے ڈیجیٹل پورٹل تک رسائی حاصل کی جا سکتی ہے۔ صحت اور خاندانی بہبود کی وزارت نے انکم ٹیکس ایکٹ کی دفعہ جی 80 کے تحت نایاب بیماری کے لیے کراؤڈ فنڈنگ پورٹل کے اندراج کے لیے محکمہ محصولات کو لکھا ہے۔
این پی آر ڈی، 2021 کی دفعات کے مطابق نایاب بیماریوں میں مبتلا مریضوں کے علاج کے لیے 120 مریضوں کے سلسلے میں مالی امداد جاری کی گئی ہے۔ سینٹرز آف ایکسی لینس  کے پاس کارپوریٹ سماجی ذمہ داری اسکیم کے تحت ان کے ساتھ مفاہمت نامہ  پر دستخط کرکے دیگر ایجنسیوں/ ڈرگ مینوفیکچررز/ کارپوریٹ سیکٹر سے مالی امداد حاصل کرنے کا اختیار ہے۔ اب تک 11  سی او ای کی نشاندہی کی گئی ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک سوال کے تحریری جواب میں یہ بات کہی۔
بجلی کی وزارت
پردھان منتری سہج بجلی ہر گھر یوجنا : دیہی علاقوں میں اور ملک کے شہری علاقوں میں سبھی غریب گھروں میں ، جن میں بجلی دستیاب نہیں ہے اُن میں بجلی فراہم کرانا
حکومت نے سوبھاگیہ سے پہلے اُن گھروں کو جن کی نشاندہی بجلی سے محروم گھروں کے طور پر کی گئی ہے انہیں بجلی فراہم کرنے کے لیے رہنما ہدایات جاری کر دی ہیں
نئی دہلی، 29مارچ 2022: بجلی اور نئی و قابل تجدید توانائی کے مرکزی وزیر جناب آر کے سنگھ نے راجیہ سبھا میں آج ایک تحریری جواب میں بتایا کہ حکومت ہند نے اکتوبر 2017 میں پردھان منتری سہج بجلی ہر گھر یوجنا – سوبھاگیہ شروع کی تھی، جس کا مقصد ملک میں دیہی علاقوں اور شہری علاقوں میں سبھی غریب گھروں کو جو بجلی سے محروم ہیں، بجلی کنکشن فراہم کر کے سبھی کو بجلی فراہم کرنا ہے۔ اس اسکیم کے تحت 31.3.2019 کو ریاستوں نے بتایا کہ چھتیس گڑھ کے بائیں بازو کی انتہا پسندی سے متاثرہ علاقوں میں 18734 گھروں کو چھوڑ کر سبھی گھروں میں بجلی فراہم کر دی گئی ہے۔ اس کے نتیجے میں 7 ریاستوں ، آسام ، چھتیس گڑھ، جھارکھنڈ، کرناٹک، منی پور، راجستھان اور اتر پردیش کے بارے میں بتایا گیا کہ 31.3.2019 سے پہلے تقریباً 19.09 لاکھ گھروں کو بجلی سے محروم بتایا گیا تھا۔ پہلے ان گھروں کی بجلی کنکشن حاصل کرنے کے کوئی خواہش نہیں تھی لیکن بعد میں ان گھروں نے بجلی کنکشن حاصل کرنے کی خواہش کا اظہار کیا۔
اس کے علاوہ حکومت ہند نے 31.3.2019 کو سوبھاگیہ سے پہلے بجلی سے محروم گھراں کو بجلی کنکشن فراہم کرنے کے لیے رہنما خطوط حال ہی میں جاری کیے ہیں۔
جدید اور قابل تجدید توانائی کی وزارت
ہندوستان میں سمندری ہوائی توانائی
نئی دہلی،9 جون 2022/
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج ہندوستان میں سمندری ہوا سے چلنے والے توانائی کے منصوبوں کے لیے ٹرانسمیشن کی منصوبہ بندی پر ایک میٹنگ کی۔ جناب آلوک کمار، سکریٹری، بجلی اور جناب اندو شیکھر چترویدی، سکریٹری، نئی اور قابل تجدید توانائی کی وزارت، میٹنگ میں موجود تھے۔
میٹنگ کے دوران، گجرات اور تمل ناڈو کے ساحلوں پر 10 گیگا واٹ کی کل صلاحیت کے آف شور ونڈ پروجیکٹس کے لیے درکار ٹرانسمیشن اور انخلاء کے بنیادی ڈھانچے پر تبادلہ خیال کیا گیا۔ سنٹرل ٹرانسمیشن یوٹیلیٹی  کی طرف سے وزیرموصوف کو اس پر ایک پریزنٹیشن دی گئی۔
تفصیلی جائزہ لینے کے بعد، مندرجہ ذیل رفتار کے مطابق ، آف شور ونڈ انرجی بلاکس کی بولی لگانے کا فیصلہ کیا گیا:
کھلی رسائی / کیپٹو / دو طرفہ تیسرے فریق کے ذریعے بجلی کی فروخت کے لیے تمل ناڈو اور گجرات کے ساحل سے دور ترقی کے لیے موجودہ مالی سال 22-23 سے شروع ہونے والے تین سالوں کے لیے 4.0 گیگاواٹ سالانہ صلاحیت کے پروجیکٹ کی بولیاں فروخت / مرچنٹ کی فروخت کے لئے لگائی گئی۔
اس کے بعد 5 گیگا واٹ کی صلاحیت کے پروجیکٹ کی بولی ہر سال پانچ سال کی مدت کے لیے یعنی مالی سال 29-30 تک کی جائے گی۔
مالی سال 22-23 سے شروع ہونے والے پہلے دو سالوں میں 8 گیگاواٹ کی پراجیکٹ کی صلاحیت بھی کاربن کریڈٹ جیسی سبز خصوصیات کے فوائد سے فائدہ اٹھا سکے گی۔
پہلے 12 گیگاواٹ کی بولی سنگل اسٹیج ٹو کے لفافے کے ماڈل پر کی جائے گی جس میں بولی دہندگان کا ان کی تکنیکی تجارتی صلاحیتوں کی بنیاد پر جائزہ لیا جائے گا اور صرف تکنیکی طور پر اہل بولی دہندگان ہی مالیاتی تشخیص کے لیے آگے بڑھیں گے۔ مالیاتی تشخیص سمندری بیڈ ایریا کے فی مربع کلومیٹر کے حساب سے لیز فیس کی بنیاد پر کی جائے گی۔ سی بیڈ ایریا کے فی مربع کلومیٹر سب سے زیادہ لیز فیس کی پیشکش کرنے والے بولی دہندہ کو پراجیکٹ کی الاٹمنٹ کے لیے فاتح قرار دیا جائے گا۔
آف شور پولنگ سب اسٹیشن  سے آن شور ٹرانسمیشن تک بجلی کا انخلاء اور ترسیل ان تمام آف شور ونڈ صلاحیتوں کے لیے مفت فراہم کی جائے گی جن کی بولی مالی سال 29-30 تک کی جائے گی۔
نئی اور قابل تجدید توانائی کی وزارت اپنی عمل آوری ایجنسی کے ذریعے تمل ناڈو کے ساحل پر 4.0 گیگا واٹ صلاحیت کے مساوی آف شور ونڈ انرجی بلاکس کو لیز پر دینے کے لیے اگلے تین سے چار ماہ میں پہلی بولی جاری کرے گی۔
ش ح۔ ش ت۔ج
Uno-6323
(Visitor Counter : 82
سٹرک ٹرانسپورٹ اور شاہراہوں کی وزارت
این ایچ اے آئی نے شاہراہوں کی تعمیر میں آسانی پیدا کرنے کے لیے این ایچ بی ایف کی طرف سے پیش کردہ 25 تجویزوں سے اتفاق کرلیا ہے
نئی دہلی،25 ستمبر، شاہراہوں کے پروجیکٹوں کے مسائل کو حلرنے کے لیے اور ان کی تعمیر کی رفتار تیز کرنے کے لیے این ایچ اے آئی نے پروجیکٹ کی تکمیل کے بارے میں نیشنل ہائی ویز بلڈرز فیڈریشن  کی طرف سے پیش کردہ بیشتر تجویزوں سے اتفاق کرلیا ہے۔ یہ تجویزیں نو شعبوں کے بارے میں پیش کی تھیں جن میں کووڈ ریلیف، بولی لگانے کا عمل، کنٹریکٹ بندوبست، پرانے اور نئے ماڈل ای پی سی سمجھوتے، ہائی برڈاینیوٹی ماڈل  کے رعایتی سمجھوتے کو بہترین، بی او ٹی  پر مبنی رعایتی سمجھوتے میں بہتری اور پروجیکٹ کی تیاری جیسے شعبے شامل تھے۔
این ایچ اے آئی نے اطلاع دی ہے کہ این ایچ بی ایف میں جو تجویز پیش کی ہیں ان کی مشکلات مناسب طور پر دور کرنے کے لیے تبادلہ خیال کیا گیا اور اتھارٹی نے 25 تجویزوں سے اتفاق کرلیا جو اس سے متعلق تھیں۔ این ایچ اے آئی نے یہ یقین بھی دلایا ہے کہ تمام ا چھی تجویزوں پر مستقبل میں بھی مثبت انداز سے غور کیا جائے گا۔
این ایچ اے آئی نے یہ اطلاع بھی دی ہے کہ دیگر تجویزیں جو پالیسی معاملات سے متعلق تھیں انھیں غور وخوض کے لیے سڑک ٹرانسپورٹ اور شاہراہوں کی وزارت کو بھیج دیا گیا ہے۔ این ایچ اے آئی نے جو تجویزیں منظور کی ہیں ان میں سے کچھ اس طرح ہیں۔
- کووڈ ریلیف کے تعلق سے تعمیر کے کام کے لیے کنٹریکٹر کو کسی جرمانے کے بغیر پروجیکٹ ڈائرکر کی طرف سے تین مہینے تک کی مزید مہلت دی جائے گی۔ اور ریجنل آفیسر اس مہلت میں مزید تین مہینے کی توسیع کرکے اسے چھ مہینے تک کرسکتے ہیں۔
- بولی لگانے والے کو نیلامی کے وقت سڑک کی حالت کا اندازہ لگانے کے لیے این ایچ اے آئی نیٹ ورک سروے وہیکل  ڈاٹا ڈی پی آر کے ساتھ فراہم کرے گا۔ ڈی پی آر صلاحکاروں کی طرف سے جمع کی گئی سروے سے متعلق پوری معلومات کو ڈاٹا لیک کے ذریعے ایک پلیٹ فارم پر ایجنسیوں کو فراہم کیا جائے گا۔
- وینڈروں کو بروقت ادائیگی کو یقینی بنانے کی خاطر پروجیکٹ کی ادائیگیوں سے متعلق بل، پی ایم ایس/ ڈاٹا لیک پورٹل کے ذریعے پیش کیے جائیں گے۔
این ایچ اے آئی کا کہنا ہے کہ ماضی میں اس نے رعایت پانے والوں، کنٹریکٹروں اور صلاحکاروں کی مدد کے لیے وقتاً فوقتاً بہت اقدامات کیے ہیں جن کی وجہ سے روڈ سیکٹر کے بولی لگانے والوں میں اعتماد پیدا ہوا ہے۔مارچ 2020 میں این ایچ اے آئی نے آن لائن ادائیگی کے ذریعے 10000 کروڑ روپئے تقسیم کیے تھے۔ اور اس بات کو یقینی بنایا تھا کہ لاک ڈاؤن کی وجہ سے دفاتر کے بند ہونے کے سبب کوئی ادائیگی رک نہ جائے۔ موجودہ مالی سال کی پہلی سہ ماہی میں این ایچ اے آئی وینڈروں کو 15000 کروڑ روپئے سے زیادہ تقسیم کرچکی ہے۔ اس کے علاوہ کنٹریکٹروں کو ماہانہ ادائیگی کو بھی یقینی بنایا گیا ہے۔ اس نے کہا ہے کہ اس طرح کے اقدامات سے روڈ سیکٹر کی ترقی پر اچھا اثر پڑتا ہے۔
وزیراعظم کا دفتر
وزیر اعظم نے جناب منناتھو پدم نابھن کو ان کی یوم پیدائش پر خراج عقیدت پیش کیا
وزیر اعظم جناب نریندر مودی نے جناب منناتھو پدم نابھن کو ان کے یوم پیدائش پر خراج عقیدت پیش کیا ہے۔ وزیر اعظم نے سماجی اصلاحات، دیہی ترقی اور ہندوستان کی جنگی آزادی میں ان کے تعاون کا بھی اعتراف کیا۔
وزیر اعظم نے ٹویٹ کیا؛
’’جناب منناتھو پدم نابھن کو ان کی یوم پیدائش پر خراج عقیدت پیش کرتا ہوں۔ سماجی اصلاحات میں ان کا تعاون اور ان کی خدمات نے بہت سے لوگوں کو تحریک دی ہے۔ دیہی ترقی کو مزید آگے بڑھانے کے واسطے ان کی کوششوں کے لئے بھی ان کا بہت زیادہ احترام کیا گیا اور انھوں نے ہندوستان کی جنگ آزادی میں بھی بہت زیادہ تعاون کیا ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 39
(
خلا ء کا محکمہ
مرکزی وزیر ڈاکٹر جتیندر کا کہنا ہے کہ حکومت، خلائی ڈومین میں پرائیویٹ پلیئرز کو خلائی سرگرمیوں کو انجام دینے کی اجازت دے کر، ان کی شراکت کو وسیع کرنے کی تجویز رکھتی ہے
ایک جامع، وسیع خلائی پالیسی پر صنعتی گروپوں، بین وزارتی مشاورت کے ساتھ وسیع غور و خوض کیا گیا ہے اوریہ مزید منظوری کے عمل کے مرحلے میں ہے: ڈاکٹر جتیندر سنگھ
سائنس اور ٹیکنالوجی کےمرکزی وزیر مملکت  ؛ ارضی سائنسز کے وزیر مملکت ؛ پی ایم او، پرسنل، عوامی شکایات، پنشن، ایٹمی توانائی اور خلاء کے وزیر مملکت، ڈاکٹر جتیندر سنگھ نے کہا ہے کہ حکومت خلائی ڈومین میں پرائیویٹ کھلاڑیوں کی شراکت کو، خلائی سرگرمیوں کو انجام دینے کی اجازت دے کر، وسیع کرنے کی تجویز رکھتی ہے۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ ایک واحد ونڈو ایجنسی، آئی این ایس پی اےسی ای - انڈین نیشنل اسپیس پروموشن اینڈ آتھرائزیشن سنٹر- اس سلسلے میں قائم کیا گیا ہے تاکہ غیرسرکاری اداروں  کی خلائی سرگرمیوں کو فروغ اور اختیار دیا جا سکے۔
وزیرموصوف نے یہ بھی بتایا کہ اس کے متوازی طور پر، خلائی محکمہ کے تحت ایک مرکزی سرکاری شعبےکی کمپنی نیو اسپیس انڈیا لمیٹڈ کو آپریشنل اور تجارتی سرگرمیاں انجام دینے کا حکم دیا گیا ہے، جو اب تک بڑے پیمانے پر اسرو کے ذریعہ چلائی جا رہی تھیں۔
اس موضوع پر کہ آیا حکومت نے خلاء کی تجارتی سرگرمیوں کی وضاحت کرنے کے لیے کوئی ایسی پالیسی تیار کی ہے جو این ایس آئی ایل اور اسرو کے زیر انتظام نجی شعبے کے لیے دستیاب ہیں، ڈاکٹر جتیندر سنگھ نے کہا کہ خلائی محکمہ ایک جامع، وسیع تر خلائی پالیسی بنانے کے عمل میں ہے، جس سے مختلف شراکت داروں کے کردار کی وضاحت ہو گی۔ پالیسی پر صنعتی گروپوں کے ساتھ وسیع غور و خوض، بین وزارتی مشاورت ہوئی ہے اوریہ مزید منظوری کے عمل کے تحت ہے۔
زراعت اور کاشتکاروں کی فلاح و بہبود کی وزارت
زرعی آراضی میں کمی
نئی دہلی 04 مارچ 2020 ۔زراعت اورکسانوں کی فلاح وبہبودکے مرکزی وزیر جناب نریندرسنگھ تومر نے آج لوک سبھا میں ایک سوال کے تحریری جواب میں مندرجہ ذیل اطلاع فراہم کی۔
زراعت ،تعاون اور کسانوںکی فلاح وبہبود کا محکمہ ہر پانچ سال کے بعد زرعی جائزے کا کام انجام دیتا ہے ،جس کے تحت زراعت کے شعبے میں ڈھانچہ جاتی خصوصیات کے بارے میں اعدادوشمار جمع کرنا ہوتا ہے،جس میں ملک میں زیر کاشت رقبے کا جائزہ بھی شامل ہوتا ہے۔ زرعی جائزے سے حاصل شدہ تازہ ترین معلومات کے مطابق زیر کاشت رقبے کا سائز جو 71-1970 میں 2.28 ہیکٹئیر تھا۔81-1980 میں کم ہوکر 1.84 ہیکٹئیر رہ گیا اورجو96-1995 میں 1.41 ہیکٹئر تھا وہ 16-2015 میں 1.08 ہیکٹئیر رہ گیا۔
ماضی میں زرعی رقبے کے سائز میں کمی کے رجحا ن کو دیکھتے ہوئے اور روز بہ روز بڑھتی ہوئی آبادی کو دیکھتے ہوئے رقبے میں کمی کا سلسلہ جاری رہے گا اور اس میں کیرالہ سمیت ملک کے دوسرے حصوںمیں بھی کمی آجائے گی۔
چھوٹے رقبے کو زیادہ فائدہ مندبنانے وار زرعی آمدنی کو بڑھانے میں مددکے مقصدسےحکومت نے بہت سے اقداما ت کئے ہیں، جن میں جدید ٹکنالوجی کو اپنانے اور زراعت کے نئے طریقوںکا استعمال شامل ہے۔ مثلاََ کئی فصلیں اگانا ، دوفصلوں کے درمیان ایک ذیلی فصل اگانا اور مربوط زرعی نظام وغیرہ ۔انڈین کونسل آف ایگریکلچرل ریسرچ  تحقیقی پروگرام چلا رہی ہے ،جس میں یہ دیکھا جاتاہےکہ کس مخصوص جگہ پرکون سی فصل زیادہ مفید رہے گی اور پیداوار نیز پیداواری زرعی رقبے کو بڑھانے کے لئے نئی ٹکنالوجیوں کااستعمال ، کسانوں کو  حکومت کے اقدامات اور پروگراموں کے ذریعہ مدد فراہم کی جاتی ہےمثلاََ سود میں معاونت کی اسکیم ، مشن فار انٹگریٹڈ ڈیولپمنٹ آف ہارٹیکلچر  نیشنل فوڈ سکیورٹی مشن  نیم کی پرت والا یوریا ، پردھان منتری کرشی سینچائی یوجنا  پردھان منتری فصل بیمہ یوجنا  نیشنل مشن فار سسٹین ایبل ایگریکلچر وغیرہ ۔
خراب موسم ،بارش ، موسمی حالات اور قدرتی آفات وغیرہ والے برسوںکو چھوڑ کر ملک میں زرعی فصلوںکی پیداوار اور پیداواریت  میں عام طور پر اضافہ ہورہا ہے، جیسا کہ نیچے کی فہرست سے ظاہر ہوتا ہے ۔
|
|
اناج کی کل ہند پیداوار
|
|
نمبرشمار
|
|
سال
|
|
پیداوار

|
|
1
|
|
2000-01
|
|
196.81
|
|
2
|
|
2005-06
|
|
208.60
|
|
3
|
|
2010-11
|
|
244.49
|
|
4
|
|
2015-16
|
|
251.54
|
|
5
|
|
2016-17
|
|
275.11
|
|
6
|
|
2017-18
|
|
285.01
|
|
7
|
|
2018-19
|
|
285.21
|
|
8
|
|
2019-20
|
|
291.95اس طر ح سے اس بات کا کوئی حتمی ثبوت موجودنہیں ہے ،جس سے پتہ چلے کہ زیر کاشت رقبے کے بکھراؤ سے زرعی فصلوں / پیداوار پر کوئی برا اثر پڑا ہے۔
U-1017
(Visitor Counter : 166
وزارت خزانہ
ہندوستان اور کے ایف ڈبلیو نے سورت میٹرو ریل پروجیکٹ کے لیے 442.26 ملین یورو قرض پر دستخط کیے
نئی دہلی۔ 17 دسمبر حکومت ہند اور جرمنی کے ترقیاتی بینک کے ایف ڈبلیو  -نے آج سورت میٹرو ریل پروجیکٹ کے لیے 442.26 ملین یورو کے قرض پر دستخط کیے ہیں۔
وزارت خزانہ کے اقتصادی امور کے محکمہ میں ایڈیشنل سکریٹری، جناب رجت کمار مشرا نے حکومت ہند کی جانب سے سورت میٹرو ریل پروجیکٹ سے متعلق معاہدوں پر دستخط کیے، جب کہ محکمہ موسمیاتی مالیات اور شہری نقل و حرکت کی سربراہ محترمہ کلاڈیا شمیرلر نے دستخط کیے۔
اس منصوبے کی کل لاگت 1.50 بلین یورو ہے، جن میں سے 442.26 ملین یورو کی فنانسنگ کے ایف ڈبلیو کر رہا ہے۔ اس منصوبے کی مالی معاونت فرانسیسی ترقیاتی ایجنسی، اے ایف ڈی کےذریعہ مشترکہ مالی تعاون سے کیا جا رہا ہے۔ اے ایف ڈی کے ساتھ 250 ملین یورو کے معاہدے پر 28.01.2021 کو دستخط ہوئے تھے۔
40.35 کلومیٹر سورت میٹرو پروجیکٹ کا مقصد سورت کے شہری ٹرانسپورٹ انفراسٹرکچر کو مضبوط اور بڑھانا ہے۔اس پروجیکٹ سے ٹریفک کی مشکلات کافی حد تک کم ہوگی اور ٹرانزٹ اورینٹڈ ڈیولپمنٹ کے ذریعہ ضم شدہ شہر اور زمین کے استعمال کی منصوبہ بندی یقینی ہوگی ۔ اس پروجیکٹ کا مقصد میٹرو راہداری سے وابستہ زون میں ایک مربوط ملٹی موڈل ٹرانسپورٹ سسٹم کو بھی یقینی بنانا ہے تاکہ پہلے اور آخری سرے تک رابطہ کاری اور میٹرو سسٹم تک بہتر رسائی فراہم کی جاسکے۔ مزید یہ کہ سورت میٹرو کے دونوں ڈپو پر شمسی توانائی کا استعمال کیا جائے گا۔
اس پروجیکٹ کا خاکہ کچھ اس طرح تیار کیا گیا ہے جس سے ایک قابل اعتماد اور عوامی نقل و حمل کے نظام کی فراہمی کے ساتھ سورت شہر کے ساتھ ساتھ شہری علاقوں میں بھی قابل اعتماد اور محفوظ عوامی نقل و حمل کے نظام کو یقینی بنا کر ، نقل و حمل کے مسائل میں کافی حد تک کمی اور اہم سفری راہداری میں ہونے والی تاخیر میں کافی حد تک کمی لا کر ایک نظام اور تبدیلی کے اثرات کا تصور اور منصوبہ بنایا جا سکے۔ اس پروجیکٹ کا سورت شہر کے معیار زندگی اور ماحول پر مثبت اثر پڑے گا۔
۔۔۔۔۔۔۔۔۔۔۔۔۔۔۔۔۔۔۔۔۔

U-14466
(Visitor Counter : 134
جدید اور قابل تجدید توانائی کی وزارت
جناب بھگونت کھوبانے جرمنی کے دورے کے تیسرے دن متعدد سولر پی وی سائٹس کا دورہ کیا
ایک غیر ملکی سرزمین پر ہندوستانیوں کے ساتھ بات چیت اور ملاقات ایک خوشگوار تجربہ تھا:جناب کھوبا
وزیر موصوف نے غیر مقیم ہندوستانیوں کے ساتھ اس بارے میں بات چیت کی کہ عزت مآب وزیر اعظم جناب نریندر مودی کی قیادت میں ہندوستان کس طرح پھل پھول رہا ہے اور غیر مقیم ہندوستانی کس طرح قوم کی ترقی میں حصہ لے سکتے ہیں
جناب کھوبا نے تین روزہ دورے کے دوران متعدد دو طرفہ اور راؤنڈٹیبل میٹگیں کیں اور مستقبل قریب میں ٹیکنالوجی کی منتقلی اور سرمایہ کاری سے متعلق اعلانات ہونے کی توقع ہے
نئی اور قابل تجدید توانائی کے مرکزی وزیر مملکت جناب بھگونت کھوبا نے میونخ، جرمنی کے دورے کے آخری دن متعدد سولر پی وی سائٹس کا دورہ کیا۔ وزیر موصوف انٹرسولر یوروپ 2022 میں شرکت کے لئے وہاں گے ہیں۔
جناب بھگونت کھوبا آج میونخ ، جرمنی کے نزدیک التھیگن بر میں انٹر اسپیس فارمنگ ایگری پی وی سائٹ پر گئے۔ ایگری پی وی میں زمین کے کاشتکاری کے لئے دوہرے استعمال کو فروغ دیا جاتا ہے اور ساتھ ساتھ سولر پاور جنریشن کو بڑھاوا دیا جاتا ہے۔ اونچے سولر پینل اسٹرکچر سے گرم ہندوستانی آب وہوا میں فصلوں کو سایہ مل جاتا ہے۔ اس کے علاوہ دو حصوں میں منقسم عمودی پینل ایگرو پی وی میں میں بھی استعمال ہوسکتے ہیں۔
وزیر موصوف نے کہا کہ اس تصور سے ہندوستان میں آنے والے برسوں میں خوراک کی یقینی فراہمی اور توانائی کی لگاتار فراہمی، دونوں میں مدد ملے گی۔ لہذا اس طرح کے کئی منصوبے ہندوستان میں شروع کرنے چائیں۔ ایم این آر ای کے سکریٹری جناب اندوشیکھر چترویدی بھی اس موقع پر موجود تھے۔ جناب کھوبا اختراعی ٹیکنالوجی اور طریقوں والے مختلف سولر پی وی سائٹس پر گئے۔ ان میں سے ایک سائٹ سوائل اسکریو طریقہ استعمال کررہی ہے جہاں پی وی اسٹرکچر کو اونچا اٹھانے کے لئے سمنٹ کی ضرورت نہیں ہوتی۔ اس کے بجائے ایک بڑا اسکریوزمین میں گاڑا جاتا ہے جو پی وی کو مضبوط بنیاد فراہم کرتا ہے۔ اس طریقے سے سمنٹ کی ضرورت کم ہوجاتی ہے۔ انھوں نے خواہش ظاہر کی کہ ہندوستان کا آر ای سیکٹر بھی اس طرح کے طریقے استعمال کرے۔
جناب بھگونت کھوبا کا میونخ میں مقیم ہندوستانیوں کی طرف سے پرجوش خیر مقدم کیا گیا۔ انھوں نے کہا کہ غیر ملکی زمین پر ہندوستانیوں کے ساتھ ملنا اور بات چیت کرنا ان کے لئے بڑا خوشگوار تجربہ ہے۔ وزیر موصوف نے غیر مقیم ہندوستانیوں کو بتایا کہ وزیر اعظم جناب نریندر مودی کی قیادت میں ہندوستان کس طرح پھل پھول رہا ہے اور کس طرح غیر مقیم ہندوستانی ملک کی ترقی میں حصہ لے سکتے ہیں۔ گزشتہ تین دنوں میں کئی دو طرفہ اور راؤنڈ ٹیبل میٹنگیں ہوئیں۔
وزارت دفاع
ہندوستان – امریکہ 2+2 مذاکرات دونوں ممالک کے مابین اسٹریٹجک شراکت داری کے لئے مثبت اور مستقبل کے ویژن فراہم کرتے ہیں
رکشا منتری جناب راج ناتھ سنگھ اور وزیر خارجہ ڈاکٹر ایس جے شنکر نے 18 دسمبر 2019 کو دوسرے سالانہ ہندوستان-امریکہ 2+2 وزارتی سطح کے مذاکرات کے لئے واشنگٹن ڈی سی میں امریکی وزیر دفاع ڈاکٹر مارک ٹی اسپر اور وزیر خارجہ میخائل آر پومپیوسے ملاقات کی۔یہ 2+2 وزارتی سطح کی میٹنگ دونوں ممالک کے مابین اعلیٰ سطحی ادارہ جاتی میکانزم ہے اور وہ ہندوستان اور امریکہ کے درمیان سلامتی، دفاع اور اسٹریٹجک شراکت داری کا جائزہ لینے کے لئے موقع فراہم کرتا ہے۔ یہ دوسری 2+2 میٹنگ تھی اور امریکہ میں یہ پہلی میٹنگ تھی۔
مذاکرات میں دونوں فریقوں نے ہندوستان اور امریکہ کے درمیان بڑھتی ہوئی شراکت داری کا مثبت انداز میں جائزہ لیا اور یہ اعتراف کیا کہ 2018 میں نئی دلی میں افتتاحی 2+2 مذاکرات کے بعد سے اہم سنگ میل حاصل ہوچکے ہیں۔دونوں فریقوں نے آزاد، کھلا، جامع، پرامن اور خوشحال ہند بحرالکاہل خطے میں پیش رفت کرنے سے متعلق اپنے عزم کا اعادہ کیا۔
مذاکرات میں دونوں ممالک نے یو ایس انڈو پیسفک کمانڈ، سینٹرل کمانڈ اور افریقہ کمانڈ کے تحت ہندوستانی بحریہ اور امریکی بحریہ فلیٹ کے درمیان فوجی سے فوجی امداد باہمی کو مزید گہرا کرنے کا عزم بھی کیا اور اپنے متعلقہ فوجوں اور فضائیہ کے درمیان اسی طرح کی امداد باہمی کی توسیع کی خواہش ظاہر کی۔فوج سے فوجی تعاون کو بڑھانے کے لئے متعدد دیگر اقدامات پر بھی اتفاق رائے کیاگیا۔
دونوں فریقوں نے اس دورے کے دوران صنعتی سیکورٹی انیکس  طے کیا۔دفاعی ٹکنالوجی اور تجارتی اقدام  پروگرام کے تحت عمل درآمد کے لئے ترجیحی اقدامات کی نشاندہی کی گئی۔ دونوں فریقوں نے اس عمل کے لئے ایک معیاری آپریٹنگ طریقہ کار پر بھی اتفاق کیا۔ توقع کی جارہی ہے کہ ان اقدامات سے ہندوستان اور امریکہ دونوں ملکوں کی نجی دفاعی صنعتوں کے مابین باہمی تعاون کو مزید تقویت ملے گی۔ دونوں فریقوں نے دفاعی اختراع کے شعبے میں اپنی مصروفیات میں آگے بڑھنے پر بھی اتفاق کیا۔
اس سے پہلے 18 دسمبر کی صبح کوایک رسمی گارڈ آف آنر اور 19 توپوں کی سلامی کے ساتھ رکشا منتری کاامریکی وزیر دفاع ڈاکٹر مارک ٹی اسپر نے پنٹاگن میں استقبال کیا۔ جناب راج ناتھ سنگھ اور وزیر دفاع اسپر نے بعد ازاں پنٹاگن میں ہندوستانی-امریکی دفاعی شراکت داری کو مضبوط تقویت دینے کے لئے وفد کی سطح پر دو طرفہ بات چیت کی اور وزیر خارجہ نے اپنے ہم منصب پومپیو کے ساتھ دو طرفہ بات چیت کی۔ جناب راج ناتھ سنگھ نے ارلنگٹن نیشنل سمیٹری میں نامعلوم سپاہی کے مقبرے پر گلہائے عقیدت بھی پیش کئے۔
2+2 کی میٹنگ کے بعد جناب را ج ناتھ سنگھ نے ڈاکٹر ایس جے شنکر کے ہمراہ ریاست ہائے متحدہ امریکہ کے صدر ڈونلڈ جے ٹرمپ سے اوول آفس میں ملاقات کی۔ ان کے ہمراہ امریکی قومی سلامتی کے مشیر سفیر رابرٹ اوبرائن بھی موجود تھے۔
رکشا منتری نے 16 دسمبر کو نیویارک سے اپنے امریکہ دورے کا آغاز کیا تھا، جہاں انہوں نے ہندوستانی برادری کی ایک بڑی تعداد سے خطاب کیا تھا۔ نیویارک سے جناب راج ناتھ سنگھ نے 17 دسمبر کو نورفولک نور اسٹیشن کا سفر کیا، جہاں انہیں اڈے پر واقع بحری اور فضائی اثاثوں کے بارے میں جانکاری دی گئی۔
وزارت دفاع
وشاکھاپٹنم میں یوم بحریہ پر آپریشنل مظاہرہ
اس سال پہلی بار یوم بحریہ کی تقریبات قومی راجدھانی کے باہر منعقد کی جا رہی ہیں
ہندوستان ہر سال 4 دسمبر کو ہندوستانی بحریہ کے رول کو تسلیم کرنے اور 1971 کی بھارت- پاک جنگ کے دوران ’آپریشن ٹرائیڈنٹ‘ میں اس کی کامیابیوں کو یاد کرنے کے لیے یوم بحریہ مناتا ہے۔
اس سال، جبکہ ہندوستان اپنی آزادی کے 75 سال مکمل ہونے کی تقریبات کے آغاز کے ساتھ ’امرت کال‘ میں داخل ہو رہا ہے، ہندوستانی بحریہ 4 دسمبر 2022 کو بروز اتوار وشاکھاپٹنم میں ایک ’آپریشنل ڈیموسٹریشن‘ کے ذریعے ہندوستان کی جنگی صلاحیت اور اہلیت کا مظاہرہ کرنے کے لیے تیار ہے۔ صدر جمہوری ہند اور مسلح افواج کی سپریم کمانڈر محترمہ دروپدی مرمو مہمان خصوصی کے طور پر اس تقریب میں شرکت کریں گی۔ اس تقریب میں مرکزی اور ریاستی حکومتوں کے کئی معززین کی شرکت متوقع ہے جس کی میزبانی چیف آف دی نیول اسٹاف ایڈمرل آر ہری کمار کریں گے۔
روایتی طور پر یوم بحریہ کی تقریبات نئی دہلی میں صدر جمہوریہ اور دیگر معززین کی موجودگی میں منعقد کی جاتی ہیں۔ اس سال پہلی بار یوم بحریہ کی تقریبات قومی راجدھانی کے باہر منعقد کی جا رہی ہیں۔ ہندوستانی بحریہ کے جہاز، آبدوزیں، طیارے اور مشرقی، مغربی اور جنوبی بحری کمان کے خصوصی دستے ہندوستانی بحریہ کی صلاحیت اور استعداد کا مظاہرہ کریں گے۔ تقریب کا اختتام غروب آفتاب کی تقریب اور لنگر خانے پر بحری جہازوں کے ذریعے روشنی کے ساتھ ہوگا۔
یوم بحریہ کی تقریبات کا مقصد ہمارے شہریوں کے درمیان سمندری شعور کی تجدید اور قومی سلامتی کے لیے بحریہ کے رول کو اجاگر کرنا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 13241
(Visitor Counter : 65
امور صارفین، خوراک اور عوامی تقسیم کی وزارت
چینی کی برآمدات
نئی دہلی، 07 دسمبر 2019/ امور صارفین خوراک اور عوامی تقسیم کے وزیر مملکت جناب دانوے راؤ صاحب دادا راؤ نے آج راجیہ سبھا میں ایک تحریری جواب میں بتایا کہ ملک سے فالتو چینی ہٹانے کے خیال سے سال 19-2018 کے چینی کے سیزن  میں برآمدات کے لیے چینی کی پچاس ایل ایم ٹی کا مل وار کم از کم اشارتی برآمد کوٹا  مقرر کیا گیا تھا اور چینی ملوں کو مختص کیے گئے ایم آئی ٹی کیو کے مطابق چینی برآمد کرنے کا مشورہ دیا گیا تھا۔ برآمد کیے جانے کے لیے پچاس ایل ایم ٹی چینی مختص کیے جانے پر چینی کے سیزن 19-2018 میں تقریباً 37 ایل ایم ٹی چینی برآمد کی گئی ہے۔ حکومت نے ملک سے چینی برآمد کرنے کے لیے چینی ملوں پر کوئی دباؤ نہیں ڈالا تھا اور چینی ملوں کو اپنے کمرشئل فیصلے کے مطابق چینی برآمد کرنے کی آزادی دی گئی ۔
رواں چینی کے سیزن 20-2019 میں اندازے کے مطابق کھپت سے چینی کی فاضل پیداوار اور چینی کے بہت زیادہ ذخیرے کے پیش نظر حکومت نے چینی کے سیزن 20-2019 میں برآمدات کے لیے چینی ملوں کے درمیان چینی کی 60 ایل ایم ٹی کی زیادہ سے زیادہ قابل قبول برآمد کی مقدار  مختص کی ہے۔
۔۔۔۔۔۔۔۔۔۔۔
م ن۔ا گ ۔ م ت ح ۔
U-5642
(Visitor Counter : 52
وزیراعظم کا دفتر
وزیراعظم جناب نریندرمودی نےتلنگانہ کے یوم تاسیس کے موقع پرریاست کے عوام کو مبارکباد دی
وزیراعظم جناب نریندرمودی نے تلنگانہ کے یوم تاسیس کے موقع پر ریاست کے عوام کو مبارکباد پیش کی ہے ۔
ایک ٹویٹ میں وزیراعظم جناب نریندرمودی نے کہا:
‘‘تلنگانہ کے یوم تاسیس کے موقع پر ریاست کی بہنوں اوربھائیوں کو مبارکباد ۔ تلنگانہ کے عوام ، سخت محنت اور قومی ترقی کے تئیں اپنی بے مثال وابستگی کے لئے معروف ہیں ۔ریاست کی تہذیب وثقافت دنیا بھرمیں معروف ہے ۔ میں تلنگانہ کے عوام کی خیروعافیت کے لئے دعاگوہوں ۔